Boek: Die Lucky Strike | Maroela Media
Jy mag dink jy is klaar met die verlede, maar eintlik is die verlede nooit klaar met jou nie. Net toe Die Sluiper sy rug wou keer op sy lewe as huurmoordenaar en vrede met die wêreld wil maak, vind hy dat sy verlede hom ingehaal en verbygegaan het. Dit wag vir hom op ŉ wildsplaas in die Kgalagadi, en ook in Kabinda in die DRK tussen strydende militêre magte. Daar sal rekenskap wees. En vergelding. Hy is gereed daarvoor, want hy was in sy element – die element van vrees.
Maar eers wag sy neef, majoor Darius Keiser, en sy geliefde Tes op hom. Ook sy twee eertydse kamerade in Spesmagte, Gertjan en Carlos. En die lang vrou met ŉ donkerbril wat haar Lucky Strikes met soveel toewyding rook…
Dit is ŉ diggeweefde web van verraad en misleiding wat hy eiehandig sal moet ontrafel. Sonder genade., want hy is Die Sluiper en genade is God se domein.
Hierdie opvolgroman sal nie teleurstel nie. Weerloosheid het nooit ŉ huurkontrak nie. Dit bly altyd persoonlik.
Steve Hofmeyr is een van die gewildste vermaaklikheidskunstenaars in Suid-Afrika. Benewens sy loopbaan as sanger, liedjieskrywer en akteur, is hy ook bekend daarvoor dat hy op uitgesproke wyse sy mening oor politieke en kulturele kwessies lug.
As akteur het hy bekendheid verwerf vir sy rolle in TV-reekse soos Agter elke man en verskeie films en sepies, insluitende Egoli. Hy het reeds ŉ menigte toekennings ontvang, onder meer Geselsprogram-aanbieder van die Jaar, platinumstatus vir CD-verkope wat die tweemiljoen-merk oorskry het (EMI), en ŉ SAMA-toekenning vir grootste verkoper van musiek in Suid-Afrika oor alle genres heen. Sy outobiografie, Mense van my asem, was ŉ topverkoper in 2008, en sy vier romans is gunstig deur kritici ontvang.
Boek: Dowe gode
Ek gaan definitief die boek koop om te lees, dit lyk sommer prop vol aksie
Ek is al deur die helfte van die boek, ek beveel die boek ten hoogste aan. Goeie opvolg van die Onaantasbares en ek moet se Steve se skryfstyl sy gebruik van afrikaanse woorde is op hoogstaande gehalte hy mag maar meer sulke boek vir ons gee. Ons weet hy is baie goed met woorde en praat maar die stories in hierdie boeke het net weereens my bewondering vir op hoer trappie geplaas.